ಉಷ್ಣವಿದ್ಯುತ್ ವಸ್ತುಗಳು ಪ್ರಬಲವಾದ ಅಥವಾ ಅನುಕೂಲಕರ ರೂಪದಲ್ಲಿ ಉಷ್ಣವಿದ್ಯುತ್ ಪರಿಣಾಮವನ್ನು ಪ್ರದರ್ಶಿಸುತ್ತವೆ. ಉಷ್ಣವಿದ್ಯುತ್ ಪರಿಣಾಮವೆಂದರೆ ಉಷ್ಣಾಂಶದ ವ್ಯತ್ಯಾಸವು ವಿದ್ಯುದ್ವಿಭವವನ್ನು ಉಂಟುಮಾಡುವ ಅಥವಾ ವಿದ್ಯುತ್ ಪ್ರವಾಹವು ಉಷ್ಣಾಂಶದ ವ್ಯತ್ಯಾಸವನ್ನು ಸೃಷ್ಟಿಸುವ ವಿದ್ಯಮಾನ.

ಉಷ್ಣ ವಿದ್ಯುತ್ತು ಎಂದರೆ ಲೋಹತಂತಿಯೊಂದರ ತುದಿಗಳನ್ನು ಭಿನ್ನ ಲೋಹದ ಇನ್ನೊಂದು ತಂತಿಯ ತುದಿಗಳಿಗೆ ಬೆಸುಗೆ ಹಾಕಿ ಜೋಡಿಸಿದ ಸಂಧಿಗಳನ್ನು ಭಿನ್ನ ತಾಪಗಳಲ್ಲಿ ಇರಿಸಿದಾಗ ಈ ಸಂವೃತ ಮಂಡಲದಲ್ಲಿ ವಿದ್ಯುಚ್ಚಾಲಕ ಬಲ ಉಂಟಾಗಿ ಹರಿಯುವ ವಿದ್ಯುತ್ತು (ಥರ್ಮೊಎಲೆಕ್ಟ್ರಿಸಿಟಿ). ವಿಭಿನ್ನ ಲೋಹಗಳ ಪರಮಾಣುಗಳ ನ್ಯೂಕ್ಲಿಯಸ್-ಎಲೆಕ್ಟ್ರಾನ್ ಬಂಧನಬಲಗಳು ವಿಭಿನ್ನವಾಗಿರುತ್ತವೆ. ಎರಡು ಭಿನ್ನಲೋಹಗಳು ಪರಸ್ಪರ ಸ್ಪರ್ಶಿಸಿದಾಗ ಎಲೆಕ್ಟ್ರಾನುಗಳು ಸಾಪೇಕ್ಷವಾಗಿ ಬಂಧನಬಲ ಕಡಿಮೆ ಇರುವ ಲೋಹದಿಂದ ಇನ್ನೊಂದಕ್ಕೆ ಹರಿಯುತ್ತವೆ. ತತ್ಪರಿಣಾಮವಾಗಿ ಸ್ಪರ್ಶಬಿಂದುವಿನಲ್ಲಿ ಅಥವಾ ಸಂಧಿಯಲ್ಲಿ ವಿಭವಾಂತರ ಉಂಟಾಗುತ್ತದೆ. ಎರಡು ವಿಭಿನ್ನ ಲೋಹತಂತಿಗಳಿದ ರಚಿತವಾದ ಸಂವೃತ ಮಂಡಲದಲ್ಲಿ ಎರಡು ಸಂಧಿಗಳಿರುತ್ತವೆ. ಇವೆರಡರ ತಾಪಗಳು ಸಮವಿದ್ದಾಗ ಉತ್ಪತ್ತಿಯಾಗುವ ವಿಭವಾಂತರಗಳು ಸಮ ಮತ್ತು ವಿರುದ್ಧವಾಗಿದ್ದು ವಿದ್ಯುಚ್ಚಾಲಕ ಬಲ ಸೊನ್ನೆಯಾಗುತ್ತದೆ. ಸಂಧಿಗಳ ತಾಪಗಳು ಅಸಮವಾಗಿದ್ದರೆ ಅದು ಸೊನ್ನೆಯಾಗುವುದಿಲ್ಲ. ಎಂದೇ, ವಿದ್ಯುತ್ಪ್ರವಾಹ ಉಂಟಾಗುತ್ತದೆ. ರಷ್ಯನ್-ಜರ್ಮನ್ ಭೌತವಿಜ್ಞಾನಿ ತಾಮಸ್ ಯೋಹಾನ್ ಸೀಬೆಕ್ (1770-1831) ಈ ವಿದ್ಯಮಾನವನ್ನು ಆವಿಷ್ಕರಿಸಿದ್ದರಿಂದ (1821) ಇದಕ್ಕೆ ಸೀಬೆಕ್ ಪರಿಣಾಮ ಎಂಬ ಹೆಸರುಂಟು.

ಭಿನ್ನಲೋಹಗಳ ಸಂಧಿ ಮೂಲಕ ವಿದ್ಯುತ್ತನ್ನು ಹರಿಸಿದರೆ ಅಲ್ಲಿ ಉಷ್ಣದ ಹೀರಿಕೆ ಅಥವಾ ಬಿಡುಗಡೆ ಆಗುತ್ತದೆ. ಇದರಿಂದ ತಾಪವ್ಯತ್ಯಾಸ ಉಂಟಾಗುವುದು. ಫ್ರೆಂಚ್ ರಸಾಯನವಿಜ್ಞಾನಿ ಜೀನ್ ಚಾರ್ಲ್ಸ್ ಪೆಲ್ಟಿಯರ್ (1785-1845) ಆವಿಷ್ಕರಿಸಿದ (1834) ಈ ವಿದ್ಯಮಾನವೇ ಪೆಲ್ಟಿಯರ್ ಪರಿಣಾಮ. ಶೀತಲೀಕರಣದಲ್ಲಿ ಇದರ ಅನ್ವಯವಿದೆ.

ಉಲ್ಲೇಖಗಳು

ಹೊರಗಿನ ಕೊಂಡಿಗಳು 

 TE Modules Application Tips and Hints 
 The Seebeck Coefficient
 Materials for Thermoelectric Devices (4th chapter of Martin Wagner dissertation)
 New material breaks world record for turning heat into electricity

ಉಷ್ಣಗತಿವಿಜ್ಞಾನ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
uṣṇavidyut vastugaḻu prabalavāda athavā anukūlakara rūpadalli uṣṇavidyut pariṇāmavannu pradarśisuttavè. uṣṇavidyut pariṇāmavèṃdarè uṣṇāṃśada vyatyāsavu vidyudvibhavavannu uṃṭumāḍuva athavā vidyut pravāhavu uṣṇāṃśada vyatyāsavannu sṛṣṭisuva vidyamāna.

uṣṇa vidyuttu èṃdarè lohataṃtiyòṃdara tudigaḻannu bhinna lohada innòṃdu taṃtiya tudigaḻigè bèsugè hāki joḍisida saṃdhigaḻannu bhinna tāpagaḻalli irisidāga ī saṃvṛta maṃḍaladalli vidyuccālaka bala uṃṭāgi hariyuva vidyuttu (tharmòèlèkṭrisiṭi). vibhinna lohagaḻa paramāṇugaḻa nyūkliyas-èlèkṭrān baṃdhanabalagaḻu vibhinnavāgiruttavè. èraḍu bhinnalohagaḻu paraspara sparśisidāga èlèkṭrānugaḻu sāpekṣavāgi baṃdhanabala kaḍimè iruva lohadiṃda innòṃdakkè hariyuttavè. tatpariṇāmavāgi sparśabiṃduvinalli athavā saṃdhiyalli vibhavāṃtara uṃṭāguttadè. èraḍu vibhinna lohataṃtigaḻida racitavāda saṃvṛta maṃḍaladalli èraḍu saṃdhigaḻiruttavè. ivèraḍara tāpagaḻu samaviddāga utpattiyāguva vibhavāṃtaragaḻu sama mattu viruddhavāgiddu vidyuccālaka bala sònnèyāguttadè. saṃdhigaḻa tāpagaḻu asamavāgiddarè adu sònnèyāguvudilla. èṃde, vidyutpravāha uṃṭāguttadè. raṣyan-jarman bhautavijñāni tāmas yohān sībèk (1770-1831) ī vidyamānavannu āviṣkarisiddariṃda (1821) idakkè sībèk pariṇāma èṃba hèsaruṃṭu.

bhinnalohagaḻa saṃdhi mūlaka vidyuttannu harisidarè alli uṣṇada hīrikè athavā biḍugaḍè āguttadè. idariṃda tāpavyatyāsa uṃṭāguvudu. phrèṃc rasāyanavijñāni jīn cārls pèlṭiyar (1785-1845) āviṣkarisida (1834) ī vidyamānave pèlṭiyar pariṇāma. śītalīkaraṇadalli idara anvayavidè.

ullekhagaḻu

hòragina kòṃḍigaḻu 

 TE Modules Application Tips and Hints 
 The Seebeck Coefficient
 Materials for Thermoelectric Devices (4th chapter of Martin Wagner dissertation)
 New material breaks world record for turning heat into electricity

uṣṇagativijñāna
maisūru viśvavidyānilaya viśvakośa
ಉಷ್ಣವಿದ್ಯುತ್ ವಸ್ತುಗಳು